36. ΑΝΑΓΚ. ΝΟΜΟΣ υπ’ αριθ. 2124 της 30 Νοεμ./4 Δεκ. 1939 Περί ερμηνείας του άρθρ. 28 Νόμ. 4173 περί Δασικού Κώδικος, προσθήκης εις τον Α.Ν. 1700/1939 περί δασικών μεταφορικών εγκαταστάσεων και τροποπ. διατάξεών τινων των περί δασών νόμων. Κατηργήθη δια της παρ. 32 άρθρ. 317 Ν.Δ. 86/1939 (κατωτ. αριθ. 45) εξαιρέσει των κατωτέρω παρατιθεμένων διατάξεων της παρ. 3 άρθρ. 6 και του άρθρ. 11. Άρθρ.6.-………………………………………… 3.Η κατά την παρ. 1 του άρθρ. 1 του Α.Ν. της 29.5.1935 περί ιδρύσεως και επεκτάσεως βιομηχανιών (τόμ. 13) χορηγουμένη άδεια του Υπουργείου Εθν. Οικονομίας προς ίδρυσιν πάσης βιομηχανίας πρίσεως ξυλείας ή επέκτασιν πάσης υφισταμένης τοιαύτης παρέχεται μόνον μετά σύμφωνον γνώμην του Υπουργού Γεωργίας. Σελ. 388(α) 354-014 Άρθρ.11.-1.Δια την φύλαξιν, συντήρησιν, χρέωσιν και αποστολάς παντοίου υλικού της δασικής υπηρεσίας, ήτοι υλικού κατασκηνώσεως, αναδασώσεων, αυτοκινήτων, τεχνικών οργάνων, δασικών σφυρών ως και υλικού δασικών βιβλίων, εντύπων και αδειών, ιδρύεται «Αποθήκη Δασικού υλικού» υπαγομένη αμέσως εις την Διεύθυνσιν Δασών του Υπουργείου Γεωργίας. 2.Το προσωπικόν της Αποθήκης δασικού υλικού αποτελείται εξ ενός αποθηκαρίου επί ακολούθου ή γραμματέως και ενός τουλάχιστον έως δύο το πολύ ημερομισθίων εργατοφυλάκων, αναλόγως των εκάστοτε αναγκών, επί ημερομισθίω μέχρις εβδομήντα δραχμών, καταβαλλομένων εκ των εγγεγραμμένων εις τον προϋπολογισμόν του Υπουργείου πιστώσεων. 3.Εις τας θέσεις του αποθηκαρίου και λογιστού, υπαγομένων εις τας γενικάς περί διοικητικών υπαλλήλων της κεντρικής υπηρεσίας του Υπουργείου Γεωργίας διατάξεις, μετατάσσονται δι’ αποφάσεως του Υπουργού Γεωργίας υπάλληλοι της εξωτερικής υπηρεσίας δασών, κατέχοντες αντίστοιχον βαθμόν και έχοντες τουλάχιστον δεκαετή ευδόκιμον δημοσίαν υπηρεσίαν και σχετικήν ειδίκευσιν, καταργουμένων αντιστοίχως ισαρίθμων και του αυτού βαθμού θέσεων του μέσου δασικού προσωπικού της εξωτερικής υπηρεσίας δασών. 4.Απόφασις του Υπουργού Γεωργίας καθορίζει τα της εισαγωγής και εξαγωγής υλικών, τα της πιστώσεως και χρεώσεως αυτών και γενικώς ρυθμίζει τα της λειτουργίας της αποθήκης. 17.Ζ.α.34-36 Δασικός Κώδικας 